title: Mariano Navarro Rubio
text: Mariano Navarro Rubio, naixito de Burbaguena (Xiloca, Aragón) o 14 de noviembre de 1913 y muerto en Majadahonda (Comunidat de Madrit, Espanya) o 3 de noviembre de 2001, estió un advogato y politico aragonés que plegó a estar Menistro d'Hicienda en 1957-1965 mientres o franquismo. Mientres a dictadura, estió impulsor d'o Plan Nacional d'Estabilización Economica que albandonaba os postulatos ortodoxos autarquicos d'o primer franquismo, y en rematar a suya actividat como menistro esdevenió Gubernador d'o Banco d'Espanya mientres cinco anyadas, dica que demitió en 1970 como conseqüencia d'a suya implicación en o caso Matesa.
  
  Formato en a Universidat de Zaragoza, a on estudeyó Dreito, partecipó en a Guerra Civil espanyola en o bando d'os sublevatos plegando-ie dica o ran de capitán, esdevenindo dimpués miembro d'o Cuerpo Churidico Militar y profesor en l'Academia d'ixe Cuerpo. Tamién estió miembro de l'Opus Dei.
  
  Vinclos externos 
    Mariano Navarro Rubio en a Gran Enciclopedia Aragonesa.
  
  Advogaus d'Aragón
  Ministros d'o Gubierno d'Espanya naixius d'Aragón
  Militars d'a Guerra Civil Espanyola
  Muertos en a Comunidat de Madrit
  Naixius de Burbaguena
  1913 (naixencias)
  2001 (muertes)